<classify> Walter Mguluchuma -Katavi WAKAZI wa Mtaa wa Kilimahewa, Manispaa yaMpanda, jana walikumbwa na taharuki baada ya kuvamiwa na nyati na kulazimikakujifungia ndani ya nyumba zao. Mwenyekiti wa mtaa huo, Cristophar Masumo, alisema tukio hilo lilionekana kuwapa mshtukowananchi, huku wanafunzi wakishindwa kwenda shule. Alisema tukio hilo lilitokea jana saa 2 asubuhiMtaa wa Kilimahewa jirani na Shule ya Sekondari Shanwe. Mmoja wa wakazi wa mtaa huo, Lina Philemon, alisema alikuwa akiosha vyombo nyumbani kwake,akafuatwa na jirani yake na kumwambia amemwona ngombe amelala jirani na nyumba yake. Alisema kuwa hali hiyo ilimfanya atoke njekwenda kutazama, lakini akiwa bado anashangaa, jirani mwingine alipiga yowe nakumwambia akimbie atakufa kwa sababu huyo si ngombe. Nililazimika kurudi ndani ya nyumba yanguna kujifungia ndani na familia yangu tukipiga yowe kuomba msaada, alisema. NayeRose David alisema yeye aliona umati mkubwa wa watu wakikimbia ovyo, hukuwakipiga yowe kuomba msaada. Mwanafunzi wa Shule ya Msingi Shanwe,Salaphina Pikilini anayesoma darasa la sita, alisema tukio hilo lilitokeawakati akiwa anakwenda shule na mwenzake, walimwona nyati huyo, lakinihawakutambua kama ni mnyama hatari. Wakati tunaulizana na wenzangu, yulemnyama alinyanyuka na kuanza kutufuata upande wetu, tulikimbia kasi kujiokoa, alisema. Askari wa Maliasili walifika na kukuta watuwamejifungia ndani ya nyumba zao, huku nyati akiwa anazunguka zunguka eneohilo. Walimpiga risasi mbili ambazo hazikumpatavizuri, hadi mkazi wa eneo hilo, Bila Yusuph aliyekuwa na bunduki yake kumpigarisasi tatu zilizompata. Baada ya kuuawa nyati huyo, wananchiwalifurika eneo la tukio wakiwa na mapanga na visu kupata kitoweo . Kutokana na umati mkubwa, askari wa Maliasili na wale wa Jeshi la Zimamoto naUokoaji walilazimika kuwatawanya, kisha kumchukua nyati hadi ofisi za maliasiliambako waligawana watumishi wa Serikali tu.  <topic>: kitaifa 